Wszyjsko zaczło sie łod 2006 r. Wdycki mieli my chyńci coby pokozywać wszyjskim, kierzy radzi majom grani i śpiywani wszyjsko to, co nojlepsze we dzisiyjszej muzyce. A rozchodzi nom sie ło ta kapka jazzowo, elektroniczno i przy kierej sie idzie potańcować. Pokozujymy, że wszyjsko to czego ni ma we radioku a je fest gryfne i może przyciongnyć ludzi ze wszond.
Łod sześciu lot dowomy pozór na to co wynokwiajom nojwiynksze sławy i staromy sie jich do nos sproszać. Jak ino wylezom na bina, mocka ludzi dostowo hercklekotów. To ino u nos piyrszy roz były taki muzykanty jak: Autechre, DJ Krush, Prefuse 73, Jamie Lidell, Amon Tobin, Flying Lotus, Battles, Bonobo czy Fever Ray. I tyż my jako piyrwsi dali ludziom tako uciecha, że mogli se fajrować we miyjscach na kierych downij robili nasi starziki. Wiycie ło czym prawiym? To co downiyjsze z tym dzisiyjszym. To je to! I widzymy, że to sie podobo, bo dostali my mocka nagród, dejmy na to jak ta ze 2010 roku: Tytuł Najlepszego Małego Festiwalu w Europie przyznany nom przez European Festival Awards.
szl_Latn szl_Latn